En annen kopi som har blitt bragt på vingene var en reproduksjon av Bristol Scout C nr. 1264, som var et av de første 24 Scout C-flyene som ble bygget for RNAS. David og Richard Bremner fra Storbritannia, som var barnebarn av den opprinnelige føreren av Scout C nr. 1264, ønsket å bygge en flydyktig kopi til ære for sin farfar, RNAS-pilot Francis Donald Holden Bremner, ved å bruke gjenstander fra bestefarens opprinnelige fly. De startet planleggingen i 2002, og begynte å bygge skroget i 2008. I likhet med Opdycke utstyrte de sin kopi med en roterende motor av typen Le Rhône 9C. Den 9. juli 2015 kunne de ta flyet på vingene, og fløy rundt Gallipoli hvor deres bestefar var stasjonert fra desember 1915 til august 1916 og fløy den opprinnelige Scout C-maskinen i krigen mot Sentralmaktene. I denne kopien var det installert en original joystick og en fremdeles fungerende Bosch startmagnet fra det originale No. 1264-flyet.